ประกาศกระทรวงการคลังประกาศกระทรวงการคลังเรื่องผลการจำหน่ายพันธบัตรรัฐบาลประเภททยอยชำระคืนเงินต้นในปีงบประมาณพ.ศ. ๒๕๕๖[๑] อาศัยอำนาจตามความในมาตรา ๑๖ วรรคหนึ่งแห่งพระราชบัญญัติการบริหารหนี้สาธารณะ พ.ศ. ๒๕๔๘กระทรวงการคลังโดยความเห็นชอบของคณะรัฐมนตรีขอประกาศให้ทราบโดยทั่วกันว่าข้อ ๑กระทรวงการคลังได้ดำเนินการกู้เงินเพื่อชดเชยการขาดดุลงบประมาณในปีงบประมาณ พ.ศ. ๒๕๕๖ โดยวิธีการออกพันธบัตรเงินกู้ประเภทที่เรียกว่า พันธบัตรรัฐบาลประเภททยอยชำระคืนเงินต้น ในปีงบประมาณ พ.ศ. ๒๕๕๖ อายุ ๒๕ ปี จำนวน ๓๐,๐๐๐ ล้านบาท (สามหมื่นล้านบาทถ้วน)ข้อ ๒พันธบัตรนี้เป็นพันธบัตรชนิดออกในนามผู้ทรงกรรมสิทธิ์ในพันธบัตรและจดทะเบียนตามราคาที่ตราไว้เป็นหน่วย หน่วยละหนึ่งพันบาท โดยวงเงินซื้อขั้นต่ำ๑๐๐,๐๐๐ บาท และซื้อเพิ่มเป็นจำนวนเท่าของ ๑๐๐,๐๐๐ บาทและไม่จำกัดวงเงินซื้อขั้นสูง โดยมีรายละเอียดการจำหน่าย ดังนี้๒.๑ ผู้มีสิทธิ์ซื้อประกอบด้วย นักลงทุนสถาบันทั้งในและต่างประเทศและผู้ลงทุนรายใหญ่ในประเทศ๒.๒ วันจำหน่ายพันธบัตรรุ่นนี้ คือ วันที่ ๗ และ ๑๑ ธันวาคม ๒๕๕๕โดยกำหนดวันจดทะเบียนเป็นวันที่ ๑๒ ธันวาคม ๒๕๕๕ โดยมีรายละเอียดผู้ถือกรรมสิทธิ์ดังนี้ประเภทผู้ถือกรรมสิทธิ์จำนวน(รายการ)จำนวนเงิน(ล้านบาท)บริษัทประกันชีวิต ๑๓๑๗,๖๒๐กองทุนต่าง ๆ ๖๔,๖๒๐ธนาคารพาณิชย์ในประเทศ ๓๔,๒๕๐สาขาธนาคารพาณิชย์ต่างประเทศ๓๒,๘๙๐บริษัทประกันภัย ๒๔๑๐สหกรณ์ออมทรัพย์ ๒๒๑๐รวมทั้งสิ้น๒๙๓๐,๐๐๐๒.๓ ให้ธนาคารกรุงเทพ จำกัด (มหาชน) ธนาคารดอยซ์แบงก์ เอจี(สาขากรุงเทพฯ) และธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด(สาขากรุงเทพฯ) เป็นผู้ร่วมจัดจำหน่ายข้อ ๓ให้ธนาคารแห่งประเทศไทยเป็นนายทะเบียน และตัวแทนการจ่ายเงินพันธบัตรรุ่นนี้และจัดการอื่น ๆ ที่จำเป็นเพื่อประโยชน์ในการนี้ตามระเบียบและวิธีการที่ธนาคารแห่งประเทศไทยกำหนดข้อ ๔ให้บริษัทศูนย์รับฝากหลักทรัพย์ (ประเทศไทย) จำกัดเป็นผู้รับฝากพันธบัตรประเภทไร้ใบตราสารข้อ ๕ธนาคารแห่งประเทศไทยจะออกใบตราสารหรือนำฝากพันธบัตรรุ่นนี้เข้าบัญชีผู้ถือกรรมสิทธิ์ที่บริษัทศูนย์รับฝากหลักทรัพย์(ประเทศไทย) จำกัด ทั้งนี้เป็นไปตามที่ผู้ถือกรรมสิทธิ์ได้แจ้งความประสงค์ไว้ข้อ ๖ผู้ถือกรรมสิทธิ์ในพันธบัตรสามารถใช้พันธบัตรเป็นหลักประกันให้กับหน่วยงานราชการและองค์กรของรัฐเช่น การประกันทางศาล หรือการประกันไฟฟ้า และสามารถใช้พันธบัตรเป็นหลักประกันกับสถาบันการเงินหรือบุคคลอื่นได้ทั้งนี้ขึ้นอยู่กับระเบียบหลักเกณฑ์การรับหลักประกันของหน่วยงานหรือบุคคลนั้น ๆข้อ ๗ผู้ถือกรรมสิทธิ์ที่ต้องการโอนกรรมสิทธิ์พันธบัตรรุ่นนี้สามารถกระทำได้หลังจากได้รับใบพันธบัตรหรือหลังจากได้รับการฝากเข้าบัญชีที่บริษัทศูนย์รับฝากหลักทรัพย์ (ประเทศไทย)จำกัด แล้ว แต่จะกระทำในระหว่างระยะเวลา ๑๐ วัน ก่อนวันครบกำหนดไถ่ถอนมิได้การโอนกรรมสิทธิ์ให้ปฏิบัติตามพิธีปฏิบัติของธนาคารแห่งประเทศไทยหรือบริษัทศูนย์รับฝากหลักทรัพย์ (ประเทศไทย) จำกัด แล้วแต่กรณีข้อ ๘พันธบัตรรุ่นนี้มีอัตราดอกเบี้ยร้อยละ ๔.๒๖ ต่อปี จ่ายดอกเบี้ยปีละ ๒ งวดคือ ในวันที่ ๑๒ มิถุนายน และ ๑๒ ธันวาคม ของทุกปีจำนวนดอกเบี้ยในแต่ละงวดดอกเบี้ยจะถูกคำนวณโดยการนำจำนวนเงินต้นคงเหลือ ณต้นงวดดอกเบี้ยของพันธบัตร ซึ่งผู้ถือกรรมสิทธิ์ในพันธบัตรแต่ละรายมีอยู่คูณด้วยอัตราดอกเบี้ย โดยใช้หลักเกณฑ์หนึ่งปีมี ๓๖๕ วันและนับตามจำนวนวันที่เกิดขึ้นจริงทั้งนี้ การคำนวณดอกเบี้ยหากมีเศษของหนึ่งสตางค์ให้ปัดทิ้งหากวันจ่ายดอกเบี้ยตรงกับวันหยุดธนาคารแห่งประเทศไทยให้เลื่อนไปชำระในวันทำการถัดไปและจะไม่มีการคำนวณดอกเบี้ยเพิ่มให้เว้นแต่ปีที่เริ่มทยอยชำระคืนเงินต้นจนถึงวันจ่ายดอกเบี้ยงวดสุดท้ายจะคำนวณดอกเบี้ยเพิ่มตามจำนวนวันที่เลื่อนออกไปธนาคารแห่งประเทศไทยจะโอนดอกเบี้ยเข้าบัญชีเงินฝาก(ยกเว้นบัญชีเงินฝากประจำ) ของผู้ถือกรรมสิทธิ์ที่ฝากไว้ที่ธนาคารใดก็ได้ (ธนาคารในประเทศไทยเท่านั้น)ตามที่ผู้ถือกรรมสิทธิ์แจ้งไว้ในคำเสนอขอซื้อพันธบัตรหรือตามที่มีการแจ้งเปลี่ยนแปลงต่อธนาคารแห่งประเทศไทยในภายหลังหรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์(ประเทศไทย) จำกัด กรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์(ประเทศไทย) จำกัด ซึ่งในการโอนดอกเบี้ยเข้าบัญชีธนาคารเจ้าของบัญชีเงินฝากอาจหักค่าธรรมเนียมการโอนเงินตามอัตราที่แต่ละธนาคารประกาศหรือกำหนดการจ่ายดอกเบี้ยของพันธบัตรในแต่ละงวดจะจ่ายให้แก่ผู้ถือกรรมสิทธิ์โดยถือตามรายชื่อทางทะเบียน ณวันทำการสุดท้ายของธนาคารแห่งประเทศไทยก่อนถึงช่วงระยะเวลา ๑๐ วันก่อนถึงวันกำหนดชำระดอกเบี้ยข้อ ๙พันธบัตรรุ่นนี้ครบกำหนดไถ่ถอนในวันที่ ๑๒ ธันวาคม ๒๕๘๐โดยจะทยอยชำระคืนเงินต้นงวดแรกเมื่อพันธบัตรมีอายุครบ ๒๑ ปีโดยจะแบ่งการชำระคืนเงินต้นเป็นจำนวนห้างวด งวดละเท่า ๆ กัน เริ่มตั้งแต่วันที่ ๑๒ธันวาคม ๒๕๗๖ และชำระคืนเงินต้นงวดสุดท้ายในวันครบกำหนดไถ่ถอนพันธบัตรในวันที่ ๑๒ธันวาคม ๒๕๘๐ หากวันที่ชำระคืนเงินต้นตรงกับวันหยุดธนาคารแห่งประเทศไทยให้เลื่อนไปชำระในวันทำการถัดไปข้อ ๑๐การชำระคืนเงินต้นงวดสุดท้ายในวันครบกำหนดไถ่ถอนพันธบัตรจะกระทำได้ต่อเมื่อธนาคารแห่งประเทศไทยได้รับคืนใบพันธบัตรหรือตามที่ธนาคารแห่งประเทศไทยได้รับแจ้งจากบริษัทศูนย์รับฝากหลักทรัพย์(ประเทศไทย) จำกัดกรณีผู้ถือกรรมสิทธิ์ฝากพันธบัตรไว้กับบริษัทศูนย์รับฝากหลักทรัพย์ (ประเทศไทย)จำกัดข้อ ๑๑กรณีที่มีการออกใบพันธบัตร มิให้ถือว่าพันธบัตรฉบับใดสมบูรณ์เว้นแต่พนักงานธนาคารแห่งประเทศไทยซึ่งรัฐมนตรีว่าการกระทรวงการคลังได้แต่งตั้งให้เป็นเจ้าหน้าที่นายทะเบียนโดยประกาศในราชกิจจานุเบกษาได้ลงลายมือชื่อกำกับในพันธบัตรฉบับนั้นแล้วข้อ ๑๒กำหนดค่าธรรมเนียมในการจำหน่ายพันธบัตรในอัตราร้อยละ ๐.๐๘ของวงเงินพันธบัตรที่จำหน่ายได้ (รวมภาษีมูลค่าเพิ่มแล้ว)โดยแบ่งให้แก่ผู้ร่วมจัดจำหน่ายในจำนวนที่เท่ากัน โดยกระทรวงการคลังกำหนดชำระค่าธรรมเนียมดังกล่าวทั้งจำนวนให้กับธนาคารฮ่องกงและเซี่ยงไฮ้แบงกิ้งคอร์ปอเรชั่นจำกัด (สาขากรุงเทพฯ) และธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด(สาขากรุงเทพฯ) จะชำระค่าธรรมเนียม (หลังจากหักค่าใช้จ่ายต่าง ๆ ที่เกี่ยวข้อง)ให้กับธนาคารกรุงเทพ จำกัด (มหาชน) และธนาคารดอยซ์แบงก์ เอจี (สาขากรุงเทพฯ)ภายในวันทำการถัดจากวันที่ธนาคารฮ่องกงและเซี่ยงไฮ้แบงกิ้งคอร์ปอเรชั่น จำกัด(สาขากรุงเทพฯ) ได้รับชำระค่าธรรมเนียมจากกระทรวงการคลังข้อ ๑๓กำหนดค่าธรรมเนียมและค่าใช้จ่ายให้แก่ธนาคารแห่งประเทศไทย ดังนี้๑๓.๑ค่าธรรมเนียมในการเป็นนายทะเบียนและตัวแทนการจ่ายเงินเกี่ยวกับพันธบัตรในอัตราร้อยละ๐.๑ ของดอกเบี้ยที่ชำระและต้นเงินกู้ตามพันธบัตรที่ชำระคืน๑๓.๒ ค่าใช้จ่ายในการพิมพ์แบบพิมพ์พันธบัตรตามที่จ่ายจริงประกาศณ วันที่ ๑๗ มกราคม พ.ศ. ๒๕๕๖สุภา ปิยะจิตติรองปลัดกระทรวงการคลังหัวหน้ากลุ่มภารกิจด้านรายจ่ายและหนี้สินปฏิบัติราชการแทนรัฐมนตรีว่าการกระทรวงการคลังปริยานุช/ผู้จัดทำ๗ กุมภาพันธ์๒๕๕๖โชติกานต์/ผู้ตรวจ๑๑ กุมภาพันธ์๒๕๕๖[๑] ราชกิจจานุเบกษาเล่ม ๑๓๐/ตอนพิเศษ ๑๗ ง/หน้า ๖/๕ กุมภาพันธ์ ๒๕๕๖